stanford-oval/wikipedia huggingface dataset:
ตปุสสะ ภัลลิกะ
แหล่งข้อมูลอื่น

เว็บไซต์ ลานธรรมจักร
5 มหาสถานของพม่า[ลิงก์เสีย]
เว็บไซต์ประตูสู่ธรรม เก็บถาวร 2016-12-19 ที่ เวย์แบ็กแมชชีน
| ด ค กเอตทัคบุคคล (ในศาสนาของพระโคตมพุทธเจ้า) |
| --- | --- | --- |
| ภิกษุ |  พระอัญญาโกณฑัญญะ  พระอุรุเวลกัสสปะ  พระสารีบุตร  พระมหาโมคคัลลานะ  พระปุณณมันตานีบุตร  พระกาฬุทายี  พระนันทะ  พระราหุล  พระอุบาลี  พระภัททิยกาฬิโคธาบุตร  พระอนุรุทธะ  พระอานนท์  พระโมฆราช  พระปิณโฑลภารทวาชะ  พระมหากัจจายนะ  พระสีวลี  พระโสณกุฏิกัณณะ  พระมหากัสสปะ  พระราธเถระ  พระลกุณฏกภัททิยเถระ  พระทัพพมัลลบุตร  พระพากุละ  พระวักกลิ  พระมหากัปปินะ  พระอุปเสนะ  พระขทิรวนิยเรวตะ  พระสุภูติ  พระพาหิยะ  พระวังคีสะ  พระโสณโกฬิวิสะ  พระโสภิตะ  พระนันทกะ  พระกังขาเรวตะ  พระมหาปันถกะ  พระจูฬปันถกะ  พระกุณฑธานะ  พระรัฐปาละ  พระกุมารกัสสปะ  พระมหาโกฏฐิตะ  พระสาคตะ  พระปิลินทวัจฉะ  |  |
| ภิกษุณี |  พระมหาปชาบดีโคตมีเถรี  พระเขมาเถรี  พระอุบลวรรณาเถรี  พระปฏาจาราเถรี  พระนันทาเถรี  พระธรรมทินนาเถรี  พระโสณาเถรี  พระสกุลาเถรี  พระภัททากุณฑลเกสาเถรี  พระภัททกาปิลานีเถรี  พระภัททากัจจานาเถรี  พระกีสาโคตมีเถรี  พระสิงคาลมาตาเถรี  |  |
| อุบาสก |  ตปุสสะ ภัลลิกะ  อนาถบิณฑิกเศรษฐี  จิตตคฤหบดี  หัตถกคฤหบดี  พระเจ้ามหานามะ  อุคคคฤหบดี  อุคคตคฤหบดี  สูรอัมพัฏฐอุบาสก  ชีวกโกมารภัจจ์  นกุลบิดาคฤหบดี  |  |
| อุบาสิกา |  นางสุชาดา  นางวิสาขา  นางขุชชุตตรา  นางสามาวดี  นางอุตตรานันทมารดา  พระนางสุปปวาสา  นางสุปปิยา  นางกาติยานี  นางกาฬีกุรรฆริกา  นางนกุลมารดาคหปตานี  |  |
| ดูเพิ่ม |  พระอสีติมหาสาวก  เอตทัคคะ  |  |
จุลจิตรกรรมในเอกสารตัวเขียนสีวิจิตร

สำหรับความหมายอื่น ดูที่ หนังสือวิจิตร
จุลจิตรกรรมม้าโทรจันจากหนังสือ “เวอร์จิลเลียส โรมานัส” (Vergilius Romanus) ใน “เอเนอิด” (Aeneid) โดยเวอร์จิลของคริสต์ศตวรรษที่ 5
จุลจิตรกรรมสำหรับหนังสือวิจิตร (อังกฤษ: Miniature (illuminated manuscript)) คำว่า “Miniature” มาจากภาษาละตินว่า “Minium” ที่หมายถึง สารสี  “เลดเทโทรไซด์” หรือ “ตะกั่วแดง” (Lead tetroxide) คือหนังสือวิจิตรโบราณหรือจากยุคกลาง หรือ ลายตกแต่งอย่างง่าย ๆ ของกฎบัตรที่ตกแต่งด้วยสารสีตะกั่วแดงดังกล่าว การที่ภาพโดยทั่วไปจากยุคกลางมักจะมีขนาดเล็กทำให้สับสนกับจิตรกรรมขนาดเล็กโดยเฉพาะภาพเหมือนขนาดเล็ก (portrait miniature) ที่พัฒนามาจากลักษณะการวาดที่มีประวัติคล้ายคลึงกัน
นอกไปจากธรรมเนียมการวาดจุลจิตรกรรมทางตะวันตกและไบแซนไทน์แล้ว ทางตะวันออกก็มีการเขียนจุลจิตรกรรมที่มักจะเป็นภาพที่มีเนื้อหามากกว่าทางตะวันตก และจากที่เป็นงานที่เขียนสำหรับหนังสือก็พัฒนาไปเป็นงานเขียนเป็นแผ่น ๆ ที่ใช้เก็บในอัลบัมได้ ที่เรียกว่าจุลจิตรกรรมเช่นเดียวกับทางตะวันตก แต่มีลักษณะเดียวกับภาพเขียนสีน้ำ จุลจิตรกรรมทางตะวันออกก็รวมทั้งจุลจิตรกรรมเปอร์เซีย และ จุลจิตรกรรมโมกุล, จุลจิตรกรรมออตโตมัน และ จุลจิตรกรรมอินเดีย
ดูเพิ่ม

หนังสือวิจิตร
จุลศิลป์
จุลจิตรกรรม
จุลจิตรกรรมภาพเหมือน
แหล่งข้อมูลอื่น

50 leaves from Medieval Manuscripts from the Otto F. Ege Collection at the University of South Carolina Library's Digital Collections Page; 12th–16th Century
Medieval manuscript leaves เก็บถาวร 2007-04-05 ที่ เวย์แบ็กแมชชีน. 12th - 16th century.
The Illuminated Middle Ages เก็บถาวร 2021-04-27 ที่ เวย์แบ็กแมชชีน. Several hundred digitized illuminated texts from French national library collections. (commercial)
Unlocking the Secrets of Medieval Painters and Illuminators
Central Asian miniature painting เก็บถาวร 2010-06-08 ที่ เวย์แบ็กแมชชีน
Armenian miniatures (photos) เก็บถาวร 2009-08-29 ที่ เวย์แบ็กแมชชีน
มีชัย ฤชุพันธุ์

| มีชัย ฤชุพันธุ์ม> ป.ช. ม.ว.ม. ป.ภ. ท.จ. |
| --- | --- |

ประธานรัฐสภาไทย
ดำรงตำแหน่ง 28 – 29 มิถุนายน พ.ศ. 2535  (1 วัน)
ดำรงตำแหน่ง 25 ตุลาคม พ.ศ. 2549 – 28 มกราคม พ.ศ. 2551  (1 ปี 3 เดือน 3 วัน)
ประธานวุฒิสภาไทย
ดำรงตำแหน่ง 28 มิถุนายน พ.ศ. 2535 – 21 มีนาคม พ.ศ. 2539  (3 ปี 8 เดือน 21 วัน)
ดำรงตำแหน่ง 6 เมษายน พ.ศ. 2539 – 21 มีนาคม พ.ศ. 2543  (3 ปี 11 เดือน 15 วัน)
ประธานสภานิติบัญญัติแห่งชาติ
ดำรงตำแหน่ง 25 ตุลาคม พ.ศ. 2549 – 28 มกราคม พ.ศ. 2551   (1 ปี 3 เดือน 3 วัน)
รักษาการนายกรัฐมนตรี
ดำรงตำแหน่ง 24 พฤษภาคม – 10 มิถุนายน พ.ศ. 2535  (17 วัน)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
ก่อนหน้า: สุจินดา คราประยูร (นายกรัฐมนตรี)
ถัดไป: อานันท์ ปันยารชุน (นายกรัฐมนตรี)
 
ข้อมูลส่วนบุคคล
เกิด: 2 กุมภาพันธ์ พ.ศ. 2481 (87 ปี) จังหวัดพระนคร ประเทศสยาม
พรรคการเมือง: อิสระ
คู่สมรส: อัมพร ฤชุพันธุ์ (เสียชีวิต)
บุตร: มยุระ สุกษม มธุรส สวิจักร์
ญาติ: ไชยอมร แก้ววิบูลย์พันธุ์ (หลานชาย)

มีชัย ฤชุพันธุ์ ม.ป.ช. ม.ว.ม. ป.ภ. ท.จ. (เกิด 2 กุมภาพันธ์ พ.ศ. 2481) เป็นนักกฎหมายและนักการเมืองชาวไทย อดีตประธานรัฐสภาไทย อดีตประธานวุฒิสภา อดีตประธานสภานิติบัญญัติแห่งชาติ และอดีตรักษาการนายกรัฐมนตรี ราชบัณฑิตกิตติมศักดิ์
ประวัติ

มีชัย มีชื่อเล่นว่า แป๊ะ เกิดเมื่อวันที่ 2 กุมภาพันธ์ พ.ศ. 2481 มีพี่ชายฝาแฝดชื่อ สมชัย ฤชุพันธุ์ อดีตอธิบดีกรมสรรพสามิต สมาชิกสภาขับเคลื่อนการปฏิรูปประเทศ (สปช.) มีชัยสมรสกับอัมพร ฤชุพันธุ์ มีบุตรด้วยกันสี่คน คือ มยุระ สุกษม มธุรส และสวิจักร์ ฤชุพันธุ์ มีหลานชาย (ไม่ทราบว่าฝ่ายมีชัยหรือสมชัย) คือ ไชยอมร แก้ววิบูลย์พันธุ์ หรือแอมมี่ The Bottom Blues นักร้องนำวงเดอะบอตทอมบลูส์ และนักเคลื่อนไหวทางการเมือง (กลุ่มสามนิ้ว)
มีชัยเป็นอดีตสมาชิกคณะรักษาความสงบแห่งชาติ (คสช.) คนเดียวที่เป็นพลเรือน อดีตรักษาการนายกรัฐมนตรีของประเทศไทย อดีตประธานกรรมการร่างรัฐธรรมนูญ 2 ฉบับ คือ รัฐธรรมนูญแห่งราชอาณาจักรไทย พุทธศักราช 2534และรัฐธรรมนูญแห่งราชอาณาจักรไทย พุทธศักราช 2560 ซึ่งเป็นฉบับปัจจุบัน อดีตนายกสภามหาวิทยาลัยราชภัฏราชนครินทร์อดีตประธานรัฐสภา และเป็นประธานรัฐสภาที่ดำรงตำแหน่งสั้นที่สุดคือ 1 วัน เนื่องจากมีการแก้ไขรัฐธรรมนูญให้ประธานรัฐสภามาจากประธานสภาผู้แทนราษฎร ประธานวุฒิสภา และ รองนายกรัฐมนตรี ผู้เชี่ยวชาญด้านกฎหมายรัฐธรรมนูญ เป็นผู้ก่อตั้งสำนักงานกฎหมายมีชัย ฤชุพันธุ์ สมรสกับคุณหญิงอัมพร (เสนีวงศ์ ณ อยุธยา) ฤชุพันธุ์ (ถึงแก่อนิจกรรม) มีบุตรี 2 คน คือ นางมยุระ ช่วงโชติ และ นางมธุรส โลจายะ
หลังเหตุการณ์พฤษภาทมิฬ พลเอก สุจินดา คราประยูร ประกาศลาออกจากตำแหน่งนายกรัฐมนตรี นายมีชัย ฤชุพันธุ์ ซึ่งเป็นรองนายกรัฐมนตรี ในขณะนั้น ได้รับการคัดเลือกจากคณะรัฐมนตรีให้เป็นรักษาการนายกรัฐมนตรี จึงทำให้มีชัยเป็นผู้ที่เคยดำรงตำแหน่งประมุขของทั้งฝ่ายบริหาร (รักษาการนายกรัฐมนตรี) และฝ่ายนิติบัญญัติ (ประธานรัฐสภา)
การศึกษา

พ.ศ. 2492-2501 โรงเรียนวัฒนาวิทยาลัย
พ.ศ. 2501-2504		นิติศาสตรบัณฑิต มหาวิทยาลัยธรรมศาสตร์
พ.ศ. 2508-2509		ปริญญาโท ด้านกฎหมายเปรียบเทียบ จาก Southern Methodist University สหรัฐอเมริกา โดยทุนรัฐบาลไทย
พ.ศ. 2509-2510		ฝึกงานโครงการ Legislative Internship Program ของรัฐเท็กซัส ประเทศสหรัฐอเมริกา
พ.ศ. 2529 - นิติศาสตรดุษฎีบัณฑิตกิตติมศักดิ์ จากมหาวิทยาลัยอดัมสัน สาธารณรัฐฟิลิปปินส์
พ.ศ. 2539 - นิติศาสตรดุษฎีบัณฑิตกิตติมศักดิ์ จากมหาวิทยาลัยศรีปทุม
พ.ศ. 2540 - นิติศาสตรดุษฎีบัณฑิตกิตติมศักดิ์ จากมหาวิทยาลัยรามคำแหง
พ.ศ. 2545 - นิติศาสตรดุษฎีบัณฑิตกิตติมศักดิ์ จากมหาวิทยาลัยกรุงเทพ
การทำงาน

นายมีชัย เริ่มรับราชการที่สำนักงาน ก.พ. และมาใช้ทุนรัฐบาลที่สำนักงานคณะกรรมการกฤษฎีกา จนได้เป็นผู้อำนวยการกองยกร่างกฎหมายคนแรกของสำนักงานคณะกรรมการกฤษฎีกา และก้าวหน้าในราชการเรื่อยมาจนได้รับตำแหน่งกรรมการร่างกฎหมายประจำ (นักกฎหมายกฤษฎีกาเชี่ยวชาญและนักกฎหมายกฤษฎีกาทรงคุณวุฒิ)สำนักงานคณะกรรมการกฤษฎีกา ต่อมา ได้รับแต่งตั้งให้ดำรงตำแหน่งที่ปรึกษานายกรัฐมนตรีฝ่ายกฎหมาย ในรัฐบาลสัญญา ธรรมศักดิ์ หม่อมราชวงศ์คึกฤทธิ์ ปราโมช หม่อมราชวงศ์เสนีย์ ปราโมช ธานินทร์ กรัยวิเชียร และพลเอกเกรียงศักดิ์ ชมะนันทน์ ในพ.ศ. 2517- 2518 ได้รับแต่งตั้งเป็นที่ปรึกษากฎหมายสำนักนายกรัฐมนตรี
ดำรงตำแหน่งรัฐมนตรีประจำสำนักนายกรัฐมนตรี ในรัฐบาล พลเอกเปรม ติณสูลานนท์ ระหว่าง พ.ศ. 2523 - 2531 และรัฐบาลพลเอกชาติชาย ชุณหะวัณ ระหว่าง พ.ศ. 2531 - 2533 และดำรงตำแหน่งรองนายกรัฐมนตรี ในรัฐบาลอานันท์ ปันยารชุน และรัฐบาลพลเอกสุจินดา คราประยูร ระหว่าง พ.ศ. 2534 - 2535 และทำหน้าที่รักษาการนายกรัฐมนตรี หลังเหตุการณ์พฤษภาทมิฬ
นายมีชัย ฤชุพันธุ์ ได้รับพระบรมราชโองการ โปรดเกล้าฯ แต่งตั้งให้ดำรงตำแหน่งสมาชิกสภานิติบัญญัติแห่งชาติ 2 สมัย คือ ระหว่าง พ.ศ. 2520 - 2522 และระหว่าง พ.ศ. 2532 - 2534  และดำรงตำแหน่งสมาชิกวุฒิสภา 3 สมัย ระหว่าง พ.ศ. 2526 - 2532, พ.ศ. 2535 - 2539 และ พ.ศ. 2539 - 2543   โดยได้ดำรงตำแหน่งประธานวุฒิสภา 2 สมัย และประธานรัฐสภา
นายมีชัย ได้รับการดำรงตำแหน่งรักษาการนายกรัฐมนตรี ในระหว่างวันที่ 24 พฤษภาคม พ.ศ. 2535 ถึง 10 มิถุนายน พ.ศ. 2535 เป็นรักษาการนายกรัฐมนตรีคนแรกของประเทศไทย และ เป็นผู้ดำรงตำแหน่งรักษาการนายกรัฐมนตรีนานที่สุดของประเทศไทย
นายมีชัย เป็นผู้ผลักดันให้มีการแก้ไขรัฐธรรมนูญ พุทธศักราช 2534 เพื่อจัดให้มีสภาร่างรัฐธรรมนูญ หรือ  สสร. เพื่อดำเนินการยกร่างรัฐธรรมนูญ อันเป็นที่มาของ รัฐธรรมนูญแห่งราชอาณาจักรไทย พุทธศักราช 2540
ในเหตุการณ์รัฐประหารในประเทศไทย พ.ศ. 2549 นายมีชัยเป็นที่ปรึกษาคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข (คปค.) ฝ่ายกฎหมาย มีบทบาทในการร่างแถลงการณ์ประกาศ และคำสั่ง คปค. หลายฉบับ และร่างรัฐธรรมนูญฉบับชั่วคราว ร่วมกับนายวิษณุ เครืองาม และนายบวรศักดิ์ อุวรรณโณ  และถอนตัวออกไปหลังการประกาศใช้รัฐธรรมนูญฉบับชั่วคราว เนื่องจากถูกวิพากษ์วิจารณ์ถึงบทบาทการทำงานในอดีต
บทบาททางการเมือง

นอกจากนี้ นายมีชัย ยังได้ดำรงตำแหน่งประธานสภานิติบัญญัติแห่งชาติ  ปี พ.ศ. 2549 - พ.ศ. 2551 และเป็นกรรมการสำคัญๆอีกหลายตำแหน่ง เช่น ประธานกรรมการกฤษฎีกา คณะที่ 1 (กฎหมายการเมืองการปกครอง) โดยได้รับโปรดเกล้าฯ แต่งตั้งให้เป็นกรรมการกฤษฎีกา ตั้งแต่ พ.ศ. 2525 ถึงปัจจุบัน ประธานคณะกรรมการปรับปรุงกฎหมายเพื่อการพัฒนาประเทศ ประธานอนุกรรมการเพื่อพิจารณาร่างพระราชบัญญัติบรรษัทบริหารสินทรัพย์ไทย  พ.ศ. ....ในคณะกรรมการปรับปรุงกฎหมายเพื่อการพัฒนาประเทศ ประธานอนุกรรมการสาขากฎหมายบริหารปกครอง ในคณะกรรมการปรับปรุงกฎหมายเพื่อการพัฒนาประเทศ ปะธานอนุกรรมการสาขากฎหมายล้มละลาย ในคณะกรรมการปรับปรุงกฎหมายเพื่อการพัฒนาประเทศ ประธานอนุกรรมการพิจารณาการปรับปรุงอัตราเงินเดือนและเงินประจำตำแหน่งข้าราชการอัยการ ในคณะกรรมการปรับปรุงกฎหมายเพื่อการพัฒนาประเทศ ประธานอนุกรรมการพิจารณาการปรับปรุงค่าตอบแทนสำหรับคณาจารย์คณะนิติศาสตร์ในมหาวิทยาลัยของรัฐ ในคณะกรรมการปรับปรุงกฎหมายเพื่อการพัฒนาประเทศ ประธานอนุกรรมการพิจารณายกเลิกกฎหมาย ในคณะกรรมการปรับปรุงกฎหมายเพื่อการพัฒนาประเทศ กรรมการจัดทำพจนานุกรมทางกฎหมาย ราชบัณฑิตยสภา กรรมการข้าราชการตำรวจผู้ทรงคุณวุฒิ
ปี 2550 สื่อมวลชนประจำรัฐสภาตั้งฉายานายมีชัย ฤชุพันธุ์ ว่า  ซีอีโอ สนช.  เนื่องจากสามารถลำเลียงกฎหมายที่รัฐบาลและคมช.ต้องการเข้าสู่ที่ประชุมได้อย่างไม่บกพร่อง และใช้ความเด็ดขาดในการควบคุมการประชุมได้อย่างมีประสิทธิภาพ  และแก้ปัญหาความขัดแย้งและความแตกแยกระหว่างสนช.กลุ่มต่างๆได้เป็นอย่างดี  ทำให้สมาชิกมีความยำเกรงในตัวนายมีชัย ราวกับพนักงานบริษัทที่เกรงอกเกรงใจซีอีโอของบริษัท
นอกจากนี้ยังได้รับฉายา คู่กัดแห่งปี ระหว่างนายมีชัย กับ น.ต.ประสงค์ สุ่นศิริ  เนื่องจากเป็นคู่แข่งชิงตำแหน่งประธานสนช. หลังจากนั้นก็มีความขัดแย้งมาตลอด  กฎหมายที่นายมีชัยหนุนจะถูก น.ต.ประสงค์คัดค้านอย่างที่สุด เช่น ร่างพ.ร.บ.การรักษาความมั่นคงภายในราชอาณาจักร หรือพ.ร.บ.มหาวิทยาลัยออกนอกระบบทั้งหลาย และในช่วงทำกฎหมายประกอบรัฐธรรมนูญ 3 ฉบับ การประชุมไหนมีน.ต.ประสงค์ก็จะไม่มีนายมีชัย และถ้านายมีชัยเข้าประชุม ก็จะไม่มีน.ต.ประสงค์
ปี 2558 เขารับตำแหน่งเป็น ประธานกรรมการบริษัท โซลูชั่น คอนเนอร์  (1998) จำกัด (มหาชน) ภายหลังเปลี่ยนชื่อเป็น บริษัท นิวส์ เน็ตเวิร์ค คอร์ปอเรชั่น จำกัด (มหาชน) ดำรงตำแหน่งจนถึงวันที่ 5 เมษายน 2562ในวันที่ 20 มกราคม พ.ศ. 2561 เขาได้รับรางวัล “เกียรติภูมินิติโดม” ในฐานะศิษย์เก่าดีเด่น คณะนิติศาสตร์ มหาวิทยาลัยธรรมศาสตรฺ์
เครื่องราชอิสริยาภรณ์

พ.ศ. 2525 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2524 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2539 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2537 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
ชะนีคิ้วขาวสกายวอล์คเกอร์

| ชะนีคิ้วขาวสกายวอล์คเกอร์> สถานะการอนุรักษ์ |
| --- | --- |
 ใกล้สูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Primates
วงศ์:: Hylobatidae
สกุล:: Hoolock
สปีชีส์:: H.  tianxing
ชื่อทวินาม
Hoolock tianxing Fan & al., 2017 

ชะนีคิ้วขาวสกายวอล์คเกอร์ หรือ ชะนีฮูล็อกสกายวอล์คเกอร์ (อังกฤษ: Skywalker hoolock gibbon; ชื่อวิทยาศาสตร์: Hoolock tianxing) เป็นวานรจำพวกชะนีชนิดหนึ่ง จัดอยู่ในประเภทฮูล็อกหรือชะนีคิ้วขาว เป็นชนิดที่เพิ่งถูกค้นพบเมื่อต้นปี ค.ศ. 2017
โดยชะนีคิ้วขาวสกายวอล์คเกอร์ได้ถูกจำแนกออกเป็นชนิดใหม่โดยคณะนักวิจัยแห่งมหาวิทยาลัยซุนยัตเซนของจีน โดยทำการเปรียบเทียบลักษณะทางกายภาพและพันธุกรรม พบว่ามีความแตกต่างไปจากชะนีคิ้วขาว 2 ชนิดที่เป็นที่รู้จักกันดีอยู่แล้ว จึงได้จำแนกออกเป็นชนิดใหม่ และให้ชื่อทั้งชื่อวิทยาศาสตร์และชื่อสามัญสอดคล้องกัน โดยชื่อสามัญตั้งตามชื่อของลุค สกายวอล์คเกอร์ ตัวละครเอกจากภาพยนตร์ไซไฟชุด Star Wars มีความหมายที่แปลได้ว่า "การเคลื่อนไหวของสรวงสวรรค์"
คาดว่ามีจำนวนประชากรประมาณ 200 ตัวอาศัยอยู่ในป่าดิบทึบของจีนและบางส่วนในพม่า แต่ในส่วนพฤติกรรมแล้วยังไม่เป็นที่ทราบแน่ชัด
แหล่งข้อมูลอื่น

ข้อมูลที่เกี่ยวข้องกับ Hoolock tianxing ที่วิกิสปีชีส์
ตังกุย

| ตังกุย |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Apiales
วงศ์:: Apiaceae
สกุล:: Angelica
สปีชีส์:: A.  sinensis
ชื่อทวินาม
Angelica sinensis (Oliv.) Diels

ตังกุย (จีนตัวย่อ: 当归; จีนตัวเต็ม: 當歸; พินอิน: dāngguī; อังกฤษ: Dong Quai ชื่อวิทยาศาสตร์: Angelica sinensis)  เป็นสมุนไพรที่มีต้นกำเนิดจากประเทศจีน เป็นไม้ล้มลุกอายุหลายปี รากอวบหนา ทรงกระบอก มีกลิ่นเฉพาะตัว หอมแรง ใบหยักลึกแบบขนนกสามชั้น ออกดอกเป็นช่อซี่ร่มตามปลายกิ่ง โคนแผ่เป็นกาบ สีอมม่วง ผลเป็นผลแบบผักชี พบแพร่กระจายในป่าดิบในเขตเขาสูงทางภาคกลางของจีน เช่น เสฉวน หูเป่ย กานซีจนถึงยูนนาน นอกจากนั้นยังมีปลูกในญี่ปุ่น เกาหลี เวียดนาม
การใช้ประโยชน์ > ตังกุย

เครื่องยาจีนที่เรียกว่าตังกุยทำมาจากรากแห้งของพืชชนิดนี้ สีน้ำตาลหรือน้ำตาลอมเหลือง มีรอยย่นเป็นแนวยาว เนื้อเหนียว รอยหักเป็นสีขาวหรือสีน้ำตาลอมเหลือง เปลือกรากหนา เนื้อในรากสีขาว หอมแรง หวานและขมเล็กน้อย ยาจีนใช้ตังกุยเป็นส่วนประกอบของยาหลายขนาน รากแก้ว (กุยเท้า; จีนตัวย่อ: 归头; จีนตัวเต็ม: 歸頭) ใช้เป็นยาบำรุงกำลัง รากแขนง (กุยบ้วย; จีนตัวย่อ: 归尾; จีนตัวเต็ม: 歸尾) ใช้เป็นยาขับระดู ส่วนใหญ่ใช้เป็นยารักษาโรคของสตรี รวมถึงเป็นยากระตุ้นอารมณ์ทางเพศและทำให้ลูกดก
แหล่งข้อมูลอื่น

Angelica sinensis List of Chemicals (Dr. Duke's Databases) เก็บถาวร 2021-12-08 ที่ เวย์แบ็กแมชชีน
Ontario Ministry of Agriculture and Food
Medline.
นานามิ อาซาอิ

| นานามิ อาซาอิ |
| --- | --- |
浅井七海    (ฮิรางานะ: あさいななみ )

เกิด:  (2000-05-20) พฤษภาคม 20, 2000 (24 ปี) คานางาวะ ประเทศญี่ปุ่น
สัญชาติ:  ญี่ปุ่น
ชื่ออื่น: นามิน (なーみん）
องค์การ: DH Production
อาซาอิ นานามิ (ญี่ปุ่น: 浅井七海 โรมาจิ: Asai Nanami; เกิด 20 พฤษภาคม 2543 คานางาวะ ประเทศญี่ปุ่น）เป็นไอดอล สมาชิกวงดนตรีญี่ปุ่น กัปตัน AKB48 ทีม B และยังเป็นสมาชิกยูนิต TintLip  ภายใต้สังกัด DH เธอเป็นสมาชิก AKB48 ตั้งแต่ 2559 ถึง 2567 ชื่อเล่น นามิน กรุ๊ปเลือด O สูง 167 เซนติเมตร
เธอเข้าร่วมวง AKB48 ในสถานะ รุ่นที่ 16 (16th Generation) ในสถานะ เคงคิวเซย์ ในวันที่ 8 ธันวาคม 2559 ก่อนที่จะถูกย้ายมาอยู่ทีม 4 ในงาน AKB48 12th Anniversary Shuffle เมื่อวันที่ 8 ธันวาคม 2560
ได้รับการแต่งตั้งให้ได้เป็นกัปตันทีม B ในงาน AKB48 16th Anniversary Team Shuffle ในวันที่ 8 ธันวาคม 2564 และเลื่อนชั้นอย่างเป็นทางการในวันที่ 19 เมษายน 2565
เธอประกาศจบการศึกษาในวันที่ 1 ตุลาคม 2566 และจะหยุดการทำกิจกรรมในวงในเดือนมกราคมปี 2567
การเลือกตั้งเซ็นบัตสึ AKB48

การเลือกตั้ง เซ็มบัตสึ ครั้งที่ 9 - ไม่ติดอันดับ
การเลือกตั้ง เซ็มบัตสึ ครั้งที่ 10 - ไม่ติดอันดับ
ผลงาน > AKB48 A - Sides

Moto Kare desu (Moto Kare Desu)
ผลงาน > AKB48 B - Sides

Ima Para (Negaigoto no Mochigusare)
Dakitsukouka? (＃SukiNanda) (WCenter with Yamauchi Mizuki)
Hotei Sokudo to Yuuetsukan (11gatsu no Anklet)
Position (Jabaja)
Neko Allergy (Teacher Teacher)
Wakariyasukute Gomen (NO WAY MAN)
Yume e no Process (NO WAY MAN)
Generation Change (Jiwaru DAYS)
Seishun Da Capo (Sustainable) (Center)
Omoide My Friend (Shitsuren, Arigatou)
Oosawagi Tengoku (Ne mo Ha mo Rumor)
Unmei no Uta (Hisashiburi no Lipgloss)
Da Re Da (Doushite mo Kimi ga Sukida)
Kimi wa Boku wo Oboeteru ka na? (Idol Nanka Janakattara)
ผลงาน > เพลงอื่น ๆ

Hanareteitemo
ผลงาน > เวที

KKS8 (16th Generation Kenkyuusei)
Anata to Christmas Eve
KKS9 (Let's Go Kenkyuusei!)
Cross
SS8 (Kamikyoku Shibari)
Nakinagara Hohoende (playing the saxophone) (Under)
Everyday, Katyusha (playing the saxophone) (Under)
42 Revival (Te wo Tsunaginagara)
Wimbledon e Tsureteitte
SS12 (Boku no Natsu ga Hajimaru)
Saigo ni Ice Milk wo Nonda no wa Itsudarou? Oh! Baby
ผลงาน > คอนเสิร์ต

AKB48 11th Anniversary
AKB48 16th Generation Concert ～AKB no Mirai, Ima Ugoku!～
Kojimatsuri ～Kojima Haruna Kanshasai～
Watanabe Mayu Graduation Concert ~Minna no Yume ga Kanaimasu you ni~
AKB48 16th Generation Concert ~Kimi no Namae wo Shiritai~
AKB48 Tandoku Concert ~Jabajatte Nani?~
AKB48 Group Request Hour Setlist Best 100 2018
AKB48 Team 4 Tandoku Concert 〜Tomodachi ga Dekita〜
Murayama Yuiri Solo Concert 〜Watashi wa Watashi no Michi wo yuku〜
AKB48 Group Request Hour Setlist Best 100 2019
AKB48 Group Spring Festival in Yokohama Stadium
AKB48 Zenkoku Tour 2019 ～Tanoshii bakari ga AKB!～
AKB48 Group Request Hour Setlist Best 50 2020
AKB48 Yamauchi Mizuki Solo Concert 〜"MY" Revolution〜
2020 AKB48 shin Unit Live Matsuri Kaisai Kettei no Oshirase
AKB48 Group Third Singing Contest
IxR & TinTlip TOKYO IDOL PROJECT × JAM New Year Premium Party 2021 Premium Stage
AKB48 Ouchi de Member Request Hour 2021
AKB48 Tandoku Concert 2021 〜Suki Naraba, Suki da to Iou~
AKB48 THE AUDISHOW
Shinshun! AKB48 Fresh Concert 2022 ~Fuyu mo Yappari AKB!~
MX Matsuri! AKB48 60th Single ‘Hisashiburi no Lip Gloss’ Hatsubai Kinen Concert in Budokan 2022
แหล่งข้อมูลอื่น

ทวิตเตอร์ - อาซาอิ นานามิ
อินสตาแกรม - อาซาอิ นานามิ
7gogo - อาซาอิ นานามิ
สมเด็จพระราชาธิบดีคาร์ลที่ 16 กุสตาฟแห่งสวีเดน

| ธรรมเนียมพระยศของ สมเด็จพระราชาธิบดีแห่งสวีเดน |
| --- | --- |
พระราชลัญจกร
ตราประจำพระองค์
การทูล: His Majesty   (ใต้ฝ่าละอองธุลีพระบาท)
การแทนตน: ข้าพระพุทธเจ้า
การขานรับ: Your Majesry  (พระพุทธเจ้าข้า/เพคะ)
สมเด็จพระราชาธิบดีคาร์ลที่ 16 กุสตาฟ (สวีเดน: Carl XVI Gustaf) ทรงเป็นประมุของค์ปัจจุบันแห่งราชอาณาจักรสวีเดน เสด็จพระราชสมภพเมื่อวันที่ 30 เมษายน ค.ศ. 1946 เป็นพระโอรสในเจ้าชายกุสตาฟ อดอล์ฟ ดยุกแห่งเวสเตร์บอตเติน มกุฎราชกุมารในขณะนั้นและเจ้าหญิงซิบิลลาแห่งซัคเซิน-โคบวร์คและโกทา พระราชมารดาของพระองค์เป็นพระราชปนัดดาในสมเด็จพระราชินีนาถวิกตอเรีย เสด็จเถลิงถวัลยราชสมบัติเป็นสมเด็จพระราชาธิบดีแห่งสวีเดนเมื่อวันที่ 15 กันยายน ค.ศ. 1973
ทายาทผู้มีสิทธิโดยตรงของพระองค์หลังผ่านกฎหมายสถาปนาการสืบสันตติวงศ์เป็นแบบสิทธิของบุตรหัวปี (absolute primogeniture) ในวันที่ 1 มกราคม ค.ศ. 1980 คือเจ้าหญิงวิกตอเรีย มกุฎราชกุมารีแห่งสวีเดน พระราชธิดาองค์โตของพระองค์กับพระมเหสี ก่อนหน้านั้น ผู้ที่เป็นทายาทผู้มีสิทธิโดยตรงคือเจ้าชายคาร์ล ฟิลิป ดยุกแห่งแวร์มลันด์ พระอนุชาในเจ้าหญิงวิกตอเรีย มกุฎราชกุมารี เนื่องจากว่าพระองค์ประสูติในเดือนพฤษภาคม ค.ศ. 1979 สมเด็จพระราชาธิบดีคาร์ลที่ 16 กุสตาฟเป็นพระมหากษัตริย์สวีเดนที่ครองราชย์นานที่สุดในประวัติศาสตร์สวีเดน โดยแซงหน้ารัชสมัยของพระเจ้ามักนุสที่ 4 ที่ 44 ปี 222 วันในวันที่ 26 เมษายน ค.ศ. 2018
พระชนม์ชีพวัยเยาว์

คาร์ล กุสตาฟเสด็จพระราชสมภพในวันที่ 30 เมษายน ค.ศ. 1946 เวลา 10:20 น. ที่พระราชวังฮากาในโซลนา เทศมณฑลสต็อกโฮล์ม โดยเป็นพระราชโอรสองค์เดียวและเป็นองค์สุดท้องจากพระราชโอรสธิดา 5 พระองค์ในเจ้าชายกุสตาฟ อดอล์ฟกับเจ้าหญิงซิบิลลา พระองค์ได้รับพิธีบัพติศมาที่Royal Chapel ในวันที่ 7 มิถุนายน ค.ศ. 1946 จากอาร์ชบิชอปแห่งอุปซอลา Erling Eidem
พระราชบิดามารดาทูลหัวของพระองค์ได้แก่ มกุฎราชกุมารกับมกุฎราชกุมารีแห่งเดนมาร์ก มกุฎราชกุมารแห่งนอร์เวย์ สมเด็จพระราชินีนาถยูเลียนาแห่งเนเธอร์แลนด์, พระมหากษัตริย์สวีเดน, รัชทายาทแห่งซัคเซิน-โคบวร์คและโกทา, มกุฎราชกุมารกับมกุฎราชกุมารีแห่งสวีเดน และเคานต์ฟอลก์กับเคาน์ติสมาเรีย แบร์นาด็อตแห่งวิสบอร์ก
เจ้าชายคาร์ล กุสตาฟได้รับพระอิสริยยศ ดยุกแห่งแยมต์ลันด์ พระราชบิดาสวรรคตจากเครื่องบินตกในวันที่ 26 มกราคม ค.ศ. 1947 ที่ท่าอากาศยานโคเปนเฮเกน ทำให้พระองค์ตอนพระชนมพรรษา 9 เดือนอยู่ในลำดับที่สองในการครองราชย์ เป็นรองเพียงพระอัยกา ซึ่งในตอนนั้นดำรงตำแหน่งมกุฎราชกุมารกุสตาฟ อดอล์ฟ เมื่อสมเด็จพระเจ้ากุสตาฟที่ 5 แห่งสวีเดนสวรรคตใน ค.ศ. 1950 เจ้าชายตอนพระชนมพรรษา 4 พรรษาจึงกลายเป็นทายาทผู้มีสิทธิโดยตรงของสวีเดน
เสด็จเถลิงถวัลยราชสมบัติ

เจ้าชายกุสตาฟ อดอล์ฟ ดยุกแห่งเวสเตร์บอตเติน ผู้เป็นพระราชบิดาได้ทิวงคตก่อนสืบราชสันตติวงศ์ ณ กรุงโคเปนเฮเกน ประเทศเดนมาร์ก ทำให้พระองค์ต้องรับหน้าที่รัชทายาทแห่งสวีเดนแทนพระราชบิดา ต่อมาสมเด็จพระเจ้ากุสตาฟที่ 6 อดอล์ฟแห่งสวีเดน พระราชอัยยกาได้สวรรคตพระองค์จึงเสด็จครองราชย์เป็น สมเด็จพระราชาธิบดีแห่งราชอาณาจักรสวีเดน
อภิเษกสมรส

พระองค์ทรงเสกสมรสกับ นางสาว ซิลเวีย เรนาทอ แซเมอลัธ (ภายหลัง คือ สมเด็จพระราชินีซิลเวียแห่งสวีเดน) เมื่อวันที่ 19 มิถุนายน พ.ศ. 2519 ซึ่งสาเหตุที่ต้องเสกสมรสหลังจากขึ้นครองราชย์แล้วนั้น ก็เพื่อมิให้เสียสิทธิ์ในการสืบราชบัลลังก์ ปัจจุบันทรงมีพระราชโอรส-ธิดารวม 3 พระองค์
เจ้าหญิงวิกตอเรีย มกุฎราชกุมารีแห่งสวีเดน
เจ้าชายคาร์ล ฟิลิป ดยุกแห่งแวร์มลันด์ (*อดีตมกุฎราชกุมารแห่งสวีเดน)
เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์
พระราชนัดดา

พระองค์และ สมเด็จพระราชินีซิลเวียแห่งสวีเดน ทรงมีพระราชนัดดา รวม 8 พระองค์ ดังนี้
พระบุตรใน เจ้าฟ้าหญิงมกุฎราชกุมารี
เจ้าหญิงเอสแตล ดัชเชสแห่งเอิสเตร์เยิตลันด์
เจ้าชายออสการ์ ดยุกแห่งสกอเน
พระบุตรใน เจ้าฟ้าชาย ดยุกแห่งแวร์มลันด์
เจ้าชายอเล็กซันเดอร์ ดยุกแห่งเซอเดร์มันลันด์
เจ้าชายกาเบรียล ดยุกแห่งดัลลันด์
เจ้าชายยูเลียน ดยุกแห่งฮัลลันด์
เจ้าหญิงอิเนส ดัชเชสแห่งเวสเตร์บอตเติน
พระบุตรใน เจ้าฟ้าหญิง ดัชเชสแห่งเฮลซิงลันด์และเยสตริคลันด์
เจ้าหญิงเลโอนอร์ ดัชเชสแห่งกอตลันด์
เจ้าชายนีโคลัส ดยุกแห่งโอเงร์มันลันด์
เจ้าหญิงอาเดรียน ดัชเชสแห่งเบลคิงเงอร์
เครื่องราชอิสริยาภรณ์ไทย

พ.ศ. 2546 -  เครื่องราชอิสริยาภรณ์อันเป็นมงคลยิ่งราชมิตราภรณ์ (ร.ม.ภ.) 23 กุมภาพันธ์ พ.ศ. 2546 ในโอกาสเสด็จฯ เยือนประเทศไทยอย่างเป็นทางการในฐานะพระราชอาคันตุกะส่วนพระองค์
พ.ศ. 2551 -  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
ดูเพิ่ม

รายพระนามพระมหากษัตริย์ทั่วโลกเรียงตามวันเสด็จขึ้นครองราชย์
ข้อมูล

Ordenskalender [Order Calendar] (ภาษาสวีเดน). Sweden: Sekreterareämbetet vid Kungl. 1959. OCLC 64237341.
เกียรติศักดิ์ทหารเสือ

เกียรติศักดิ์ทหารเสือ เป็นเพลงประกอบละครเวทีเรื่อง "เกียรติศักดิ์ทหารเสือ" ของ ศักดิ์เกษม หุตาคม หรือ "อิงอร" เมื่อประมาณ พ.ศ. 2490-2495  ขับร้องโดยบุญช่วย หิรัญสุนทร  ประพันธ์ทำนองโดยสง่า อารัมภีร และสุนทรียา ณ เวียงกาญจน์  โดยใช้คำร้องจากโคลงพระราชนิพนธ์ของพระบาทสมเด็จพระมงกุฎเกล้าเจ้าอยู่หัว
โคลงพระราชนิพนธ์

พระบาทสมเด็จพระมงกุฎเกล้าเจ้าอยู่หัวตรัสไว้เมื่อครั้งที่หนังสือพิมพ์ดุสิตสมิต นำโคลงนี้ไปตีพิมพ์ เมื่อ พ.ศ. 2461 ว่า
"นักรบฝรั่งเศสโบราณมีภาษิตอยู่อัน 1 สำหรับเป็นบรรทัดฐานแห่งความประพฤติของเขา เป็นภาษิตที่จับใจข้าพเจ้ายิ่งนัก จึ่งได้นิพนธ์เทียบเป็นคำโคลงภาษาไทยขึ้นไว้ว่า "
| 0 | 1 | 2 |
| --- | --- | --- |
| มโนมอบพระผู้ |  | สถิตอยู่ยอดสวรรค์ |
| แขนถวายให้ทรงธรรม์ |  | พระผ่านเผ้าเจ้าชีวา |
| 0 | 1 | 2 |
| --- | --- | --- |
| ดวงใจให้ขวัญจิต |  | ยอดชีวิตและมารดา |
| เกียรติศักดิ์รักของข้า |  | ชาติชายแท้แก่ตนเอง |
| 0 | 1 | 2 |
| --- | --- | --- |
| มโนมอบพระผู้ |  | เสวยสวรรค์ |
| แขนมอบถวายทรงธรรม์ |  | เทอดหล้า |
| ดวงใจมอบเมียขวัญ |  | และแม่ |
| เกียรติศักดิ์รักข้า |  | มอบไว้แก่ตัว |
"เมื่อแต่งโคลงแล้ว ข้าพเจ้าได้ให้นายช่างชาติอิตาเลี่ยนในกรมศิลปากร ชื่อริโกลี เขียนภาพขึ้นไว้ 4 ภาพ เพื่อประกอบโคลงบทนั้นบาทละภาพ ภาพทั้ง 4 นี้ คณะ "ดุสิตสมิต" ได้ขออนุญาตจำลองลงพิมพ์ใน "ดุสิตสมิต" พร้อมกับโคลง เดือนมกราคม พ.ศ. 2461"
การสร้าง เกียรติศักดิ์ทหารเสือ

"เกียรติศักดิ์ทหารเสือ" เป็นละครเวทีโดย "อิงอร" (ศักดิ์เกษม หุตาคม) ดัดแปลงเนื้อเรื่องจากนิยายสามทหารเสือ (The Three Musketeers) ของอเล็กซานเดอร์ ดูมาส์  แสดงนำโดย ส. อาสนจินดา, สมพงษ์ พงษ์มิตร, จอก ดอกจันทน์ แล้ว ยังนำมาสร้างเป็นภาพยนตร์และละครโทรทัศน์ ได้แก่
ภาพยนตร์ เกียรติศักดิ์ทหารเสือ (2508) กำกับโดย ส. อาสนจินดา นำแสดงโดย สมบัติ เมทะนี , ไชยา สุริยัน, ทักษิณ แจ่มผล และ พิศมัย วิไลศักดิ์
ภาพยนตร์ เกียรติศักดิ์ทหารเสือ (2526) กำกับโดย ส. อาสนจินดา นำแสดงโดย ทูน หิรัญทรัพย์, โกวิท วัฒนกุล, อนุสรณ์ เตชะปัญญา และ พิศมัย วิไลศักดิ์
ละครโทรทัศน์ เกียรติศักดิ์ทหารเสือ ในปี 2525-26 นำแสดงโดย นาท ภูวนัย, วิฑูรย์ กรุณา, ภูษิต อภิมัน, กนกวรรณ ด่านอุดม และ เดือนเต็ม สาลิตุล
| 0 | 1 | 2 | 3 |
| --- | --- | --- | --- |
| รูปแบบการนำเสนอ | ภาพยนตร์   พ.ศ. 2508 | ละครโทรทัศน์   พ.ศ. 2525 | ภาพยนตร์   พ.ศ. 2526 |
| พ.ท.พิสุทธิ์ | ทักษิณ แจ่มผล | นาท ภูวนัย | อนุสรณ์ เตชะปัญญา |
| พ.ต.นิเวศน์ | ไชยา สุริยัน | ภูษิต อภิมัน | โกวิท วัฒนกุล |
| ร.อ.ภูเบศร์ | สมบัติ เมทะนี | วิฑูรย์ กรุณา | ทูน หิรัญทรัพย์ |
| เจ้าหญิงนภาเขตเสมอแข | พิศมัย วิไลศักดิ์ | กนกวรรณ ด่านอุดม | สุดารัตน์ เดชากุล |
| หญิงเล็ก | กิ่งดาว ดารณี | เดือนเต็ม สาลิตุล | ลินดา ค้าธัญเจริญ |
แหล่งข้อมูลอื่น

http://www.vcharkarn.com/include/vcafe/showkratoo.php?Cid=18&Pid=4550 เก็บถาวร 2007-09-28 ที่ เวย์แบ็กแมชชีน
http://www.sakulthai.com/DSakulcolumndetailsql.asp?stcolumnid=3203&stissueid=2602&stcolcatid=2&stauthorid=13 เก็บถาวร 2004-12-10 ที่ เวย์แบ็กแมชชีน